CELEX: 32007R0580
Language: el
Date: 2007-05-25 00:00:00
Title: Κανονισμός (ΕΚ) αριθ. 580/2007 του Συμβουλίου, της 29ης Μαΐου 2007 , για την εφαρμογή των συμφωνιών υπό μορφή συμφωνηθέντων πρακτικών που συνήφθησαν μεταξύ της Ευρωπαϊκής Κοινότητας και της Βραζιλίας και μεταξύ της Ευρωπαϊκής Κοινότητας και της Ταϊλάνδης δυνάμει του άρθρου XXVIII της Γενικής Συμφωνίας Δασμών και Εμπορίου του 1994 (ΓΣΔΕ 1994), και για την τροποποίηση και συμπλήρωση του παραρτήματος I του κανονισμού (ΕΟΚ) αριθ. 2658/87 περί της δασμολογικής και στατιστικής ονοματολογίας και του κοινού δασμολογίου

30.5.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 138/1
            
         
      ΚΑΝΟΝΙΣΜΌΣ (ΕΚ) αριθ. 580/2007 ΤΟΥ ΣΥΜΒΟΥΛΊΟΥ
   
   της 29ης Μαΐου 2007
   για την εφαρμογή των συμφωνιών υπό μορφή συμφωνηθέντων πρακτικών που συνήφθησαν μεταξύ της Ευρωπαϊκής Κοινότητας και της Βραζιλίας και μεταξύ της Ευρωπαϊκής Κοινότητας και της Ταϊλάνδης δυνάμει του άρθρου XXVIII της Γενικής Συμφωνίας Δασμών και Εμπορίου του 1994 (ΓΣΔΕ 1994), και για την τροποποίηση και συμπλήρωση του παραρτήματος I του κανονισμού (ΕΟΚ) αριθ. 2658/87 περί της δασμολογικής και στατιστικής ονοματολογίας και του κοινού δασμολογίου
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,
   την πρόταση της Επιτροπής,
   Εκτιμώντας τα ακόλουθα:
   
               (1)
            
            
               Ο κανονισμός (ΕΟΚ) αριθ. 2658/87 (1) θέσπισε μια ονοματολογία των εμπορευμάτων, καλούμενη στο εξής «Συνδυασμένη Ονοματολογία», και καθόρισε τους συμβατικούς δασμούς του κοινού δασμολογίου.
            
         
               (2)
            
            
               Με την απόφαση 2007/360/ΕΚ της 29ης Μαΐου 2007 σχετικά με τη σύναψη συμφωνιών υπό μορφή συμφωνηθέντων πρακτικών μεταξύ της Ευρωπαϊκής Κοινότητας και της Ομόσπονδης Δημοκρατίας της Βραζιλίας και μεταξύ της Ευρωπαϊκής Κοινότητας και του Βασιλείου της Ταϊλάνδης (2), το Συμβούλιο ενέκρινε, εξ ονόματος της Κοινότητας, τις προαναφερόμενες συμφωνίες με σκοπό την περάτωση των διαπραγματεύσεων που άρχισαν δυνάμει του άρθρου XXVIII της ΓΣΔΕ του 1994.
            
         
               (3)
            
            
               Ο κανονισμός (ΕΟΚ) αριθ. 2658/87 θα πρέπει συνεπώς να τροποποιηθεί και να συμπληρωθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΟΚ) αριθ. 2658/87 τροποποιείται και συμπληρώνεται ως προς τους δασμούς και τους όγκους που εμφαίνονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Μαΐου 2007.
      
         
            Για το Συμβούλιο
         
         
            O Πρόεδρος
         
         J. PLEWA
         
      
   
   
      (1)  EE L 256 της 7.9.1987, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 501/2007 (ΕΕ L 119 της 9.5.2007, σ. 1).
   
      (2)  Βλέπε σελίδα 10 της παρούσας Επίσημης Εφημερίδας.
   
      ΠΑΡΑΡΤΗΜΑ
      Με την επιφύλαξη των κανόνων ερμηνείας της συνδυασμένης ονοματολογίας, το κείμενο περιγραφής των προϊόντων πρέπει να θεωρείται ότι έχει μόνον ενδεικτική αξία, δεδομένου ότι οι παραχωρήσεις καθορίζονται από το παρόν παράρτημα βάσει των κωδικών ΣΟ που ισχύουν κατά τον χρόνο θέσπισης του παρόντος κανονισμού.
      Μέρος δεύτερο —   Πίνακας δασμών
      
                  Κωδικός ΣΟ
               
               
                  Περιγραφή
               
               
                  Δασμός
               
            
                  0210 99 39
               
               
                  Αλατισμένα κρέατα πουλερικών
               
               
                  1 300 EUR/τόνο
               
            
                  1602 31
               
               
                  Παρασκευάσματα κρέατος γαλοπούλας
               
               
                  1 024 EUR/τόνο
               
            
                  1602 32 19
               
               
                  Ψημένο κρέας κοτόπουλου
               
               
                  1 024 EUR/τόνο
               
            
         
      Μέρος τρίτο —   Παραρτήματα δασμολογίου
      
                  Κωδικός ΣΟ
               
               
                  Περιγραφή
               
               
                  Δασμός
               
            
                  0210 99 39
               
               
                  Αλατισμένα κρέατα πουλερικών
               
               
                  Άνοιγμα δασμολογικής ποσόστωσης 264 245 τόνων, εκ των οποίων 170 807 τόνοι παραχωρούνται στη Βραζιλία και 92 610 τόνοι στην Ταϊλάνδη, με συντελεστή 15,4 % για τη δασμολογική ποσόστωση
               
            
                  1602 31
               
               
                  Παρασκευάσματα κρέατος γαλοπούλας
               
               
                  Άνοιγμα δασμολογικής ποσόστωσης 103 896 τόνων, εκ των οποίων 92 300 τόνοι παραχωρούνται στη Βραζιλία, με συντελεστή 8,5 % για τη δασμολογική ποσόστωση
               
            
                  1602 32 19
               
               
                  Ψημένο κρέας κοτόπουλου
               
               
                  Άνοιγμα δασμολογικής ποσόστωσης 250 953 τόνων, εκ των οποίων 79 477 τόνοι παραχωρούνται στη Βραζιλία και 160 033 τόνοι στην Ταϊλάνδη, με συντελεστή 8 % για τη δασμολογική ποσόστωση
               
            Η ακριβής δασμολογική περιγραφή της ΕΚ των 25 εφαρμόζεται σε όλες τις ανωτέρω δασμολογικές κλάσεις και ποσοστώσεις.